পুজোর আগেই কলকাতা থেকে শিলচর, আইজল, গোরখপুর ও ভাইজ্যাগে বিমান চালাবে স্পাইস জেট। পরিষেবা শুরু হবে ৪ অক্টোবর। ডিসেম্বর থেকে কলকাতা-ঢাকা, কলকাতা-চট্টগ্রাম রুটে প্রতিদিন বিমান চালাবে এই সংস্থা। এছাড়া ইয়াঙ্গন, দুবাই, শারজাতেও বিমান চালানোর ভাবনা রয়েছে সংস্থার কর্তৃপক্ষের। আপাতত কলকাতা থেকে ব্যাংকক রুটে স্পাইস জেটের দৈনিক একটি বিমান চলে, নভেম্বর-ডিসেম্বর থেকে সংখ্যাটা বাড়িয়ে দুই করবে স্পাইস জেট কর্তৃপক্ষ।